《金堂涂恭甫奉其母夫人谢氏还山为赋挽诗一章以送之》
宋代·度正

族姓源江左，来归禹外家。懿文吟柳絮，淑质咏桃华。

兰室双芽秀，萱堂只影斜。他年修郡志，遗范照三巴。

作者简介：宋合州人，字周卿，号性善。光宗绍熙元年进士。为国子监丞，极论李全必反，献镇压之策。官至礼部侍郎。尝从朱熹学。有《性善堂稿》。